**Lectio Divina** มกราคม **2020**

ท่านทั้งหลายเป็นพระกายของพระคริสตเจ้า

แต่ละคนต่างก็เป็นอวัยวะของพระกายนั้น **(1** คร **12:27)**

**Lectio (**พระเจ้าตรัสอะไร**)**

ยอห์น **17 : 9-26**

9ข้าพเจ้าอธิษฐานภาวนาสำหรับเขาเหล่านี้

ข้าพเจ้ามิได้อธิษฐานภาวนาสำหรับโลก

แต่สำหรับผู้ที่พระองค์ทรงมอบให้ข้าพเจ้า

เพราะเขาเป็นของพระองค์

10ทุกสิ่งที่เป็นของข้าพเจ้า เป็นของพระองค์

ทุกสิ่งที่เป็นของพระองค์ ก็เป็นของข้าพเจ้า

และข้าพเจ้าได้รับสิริรุ่งโรจน์โดยทางเขา

11ข้าพเจ้าไม่อยู่ในโลกอีกต่อไป

แต่เขายังอยู่ในโลก

และข้าพเจ้ากำลังกลับไปเฝ้าพระองค์

ข้าแต่พระบิดาผู้ศักดิ์สิทธิ์

โปรดเฝ้ารักษาบรรดาผู้ที่ทรงมอบให้ข้าพเจ้า ไว้ในพระนามของพระองค์

เพื่อเขาจะได้เป็นหนึ่งเดียวกันเหมือนกับพระองค์และข้าพเจ้า

12เมื่อข้าพเจ้าอยู่กับบรรดาผู้ที่พระองค์ทรงมอบให้ข้าพเจ้า

ข้าพเจ้าเฝ้ารักษาเขาเหล่านั้นไว้ในพระนามของพระองค์

ข้าพเจ้าเฝ้ารักษาไว้ และไม่มีผู้ใดพินาศ

เว้นแต่ผู้ที่ต้องพินาศ

เพื่อให้เป็นจริงตามพระคัมภีร์

13แต่บัดนี้ ข้าพเจ้ากำลังกลับไปเฝ้าพระองค์

ข้าพเจ้ากล่าววาจานี้ขณะที่ยังอยู่ในโลก

เพื่อบรรดาผู้ที่พระองค์ทรงมอบให้ข้าพเจ้าจะมีความยินดีบริบูรณ์พร้อมกับข้าพเจ้า

14ข้าพเจ้ามอบพระวาจาของพระองค์ให้เขาเหล่านั้นแล้ว

และโลกเกลียดชังเขา

เพราะเขาไม่เป็นของโลก

เช่นเดียวกับที่ข้าพเจ้าไม่เป็นของโลก

15ข้าพเจ้าไม่ได้วอนขอพระองค์ให้ทรงยกเขาออกจากโลก

แต่วอนขอให้ทรงรักษาเขาให้พ้นจากมารร้าย

16เขาไม่เป็นของโลก

เช่นเดียวกับที่ข้าพเจ้าไม่เป็นของโลก

17โปรดบันดาลให้เขาศักดิ์สิทธิ์โดยอาศัยความจริง

พระวาจาของพระองค์คือ ความจริง

18พระองค์ทรงส่งข้าพเจ้ามาในโลกฉันใด

ข้าพเจ้าก็ส่งเขาเข้าไปในโลกฉันนั้น

19ข้าพเจ้าถวายตนเป็นบูชาสำหรับเขา

เพื่อเขาจะได้รับความศักดิ์สิทธิ์อย่างแท้จริงด้วย

20ข้าพเจ้าอธิษฐานภาวนามิใช่สำหรับคนเหล่านี้เท่านั้น

แต่สำหรับผู้ที่จะเชื่อในข้าพเจ้า

ผ่านทางวาจาของเขาด้วย

21ข้าแต่พระบิดา ข้าพเจ้าอธิษฐานภาวนา เพื่อให้ทุกคนเป็นหนึ่งเดียวกัน

เช่นเดียวกับที่พระองค์ทรงอยู่ในข้าพเจ้า และข้าพเจ้าอยู่ในพระองค์

เพื่อให้เขาทั้งหลายอยู่ในพระองค์และในข้าพเจ้า

โลกจะได้เชื่อว่าพระองค์ทรงส่งข้าพเจ้ามา

22พระสิริรุ่งโรจน์ที่พระองค์ประทานให้ข้าพเจ้านั้น ข้าพเจ้าได้ให้กับเขา

เพื่อให้เขาเป็นหนึ่งเดียวกัน เช่นเดียวกับที่พระองค์และข้าพเจ้าเป็นหนึ่งเดียวกัน

23ข้าพเจ้าอยู่ในเขา และพระองค์ทรงอยู่ในข้าพเจ้า

เพื่อเขาจะได้เป็นหนึ่งเดียวกันโดยสมบูรณ์

โลกจะได้รู้ว่าพระองค์ทรงส่งข้าพเจ้ามา

และพระองค์ทรงรักเขาเช่นเดียวกับที่ทรงรักข้าพเจ้า

24ข้าแต่พระบิดา ผู้ที่พระองค์ประทานให้ข้าพเจ้านั้น

ข้าพเจ้าปรารถนาให้เขาอยู่กับข้าพเจ้าทุกแห่งที่ข้าพเจ้าอยู่

เพื่อเขาจะได้เห็นพระสิริรุ่งโรจน์

ซึ่งพระองค์ประทานแก่ข้าพเจ้า

เพราะพระองค์ทรงรักข้าพเจ้า

ตั้งแต่ก่อนสร้างโลก

25ข้าแต่พระบิดา ผู้ทรงเที่ยงธรรม

โลกไม่รู้จักพระองค์

แต่ข้าพเจ้ารู้จักพระองค์

และคนเหล่านี้รู้ว่า

พระองค์ทรงส่งข้าพเจ้ามา

26ข้าพเจ้าบอกให้เขารู้จักพระนามของพระองค์

และจะบอกให้รู้ต่อไป

เพื่อความรักที่พระองค์ทรงรักข้าพเจ้าจะได้อยู่ในเขา

และข้าพเจ้าจะได้อยู่ในเขาด้วยเช่นกัน

**ทำความเข้าใจพระวาจา**

ชาวเกาะแสดงน้ำใจต่อเราเป็นพิเศษ **(**กจ **28:2)**

**8** วันเพื่อทำให้บทภาวนาของพระเยซูเจ้า **“UT UNUM SINT“ (**เพื่อให้พวกเขาเป็นหนึ่งเดียวกันเหมือนกับเรา**)** เป็นผลสำเร็จ

สัปดาห์การภาวนาเพื่อเอกภาพของคริสตชนอยู่ระหว่างวันที่ 18-25 มกราคม คุณพ่อพอล วัตสัน เป็นผู้เสนอช่วงเวลานี้เมื่อปี คศ. 1908 เพราะอยู่ระหว่างฉลองธรรมาสก์นักบุญเปโตรและการกลับใจของนักบุญเปาโล

ที่เกาะมอลต้าประชาชนส่วนใหญ่เป็นคาทอลิก ในช่วงต้นศตวรรษที่ 19 กองทัพอังกฤษได้มาถึงเกาะมอลต้า โดยมีคริสตชนนิกายแองกลิกัน เมโทดิสต์ และสมาชิกของศาสนจักรแห่งสก๊อตแลนด์ร่วมเดินทางมาด้วย ในปี คศ. 1816 ชาวกรีกและประชาชนชาวเกาะไซปรัสได้ตั้งชุมชนออธอด๊อกซ์กลุ่มแรกขึ้นมา เมื่อกาลเวลาผ่านไปพวกเขาได้ตั้งสำนักสังฆบิดรขึ้นมาหลายแห่ง กิจการศาสนสัมพันธ์ได้เจริญรุ่งเรืองในแผ่นดินแห่งนี้ และเป็นจุดนัดพบระหว่างอารยธรรมและวัฒนธรรมต่างๆ ในเดือนกันยายน ปีคศ. 2018 คณะกรรมการเพื่อศาสนสัมพันธ์ระดับนานาชาติ ซึ่งได้รับการประสานงานจากสมณกระทรวงเพื่อส่งเสริมเอกภาพคริสตชนและ *World Council of Churches(WCC)* ก็ได้พบปะกันในกรุงราบัต เพื่อทบทวนตัวบทที่ได้จัดเตรียมไว้โดยคณะกรรมการศาสนสัมพันธ์ระดับท้องถิ่น ในปีนี้ มอลต้าได้ทำการระลึกถึงการมาถึงของนักบุญเปาโลบนเกาะแห่งนี้ จึงเชื้อเชิญทั่วโลกให้มาต้อนรับ “ทุกคน” ด้วยความรักของพระคริสตเจ้า

**เอกภาพคือพันธกิจของพระเยซูเจ้า**

บาปกำเนิดได้ทำให้แผนการของพระเป็นเจ้าที่เกี่ยวกับความสนิทสัมพันธ์ระหว่างสวรรค์กับโลกต้องมืดมนลง นั่นก็คือทำให้มนุษยชาติที่มีเอกภาพเฉกเช่นพระตรีเอกภาพ บาปทำให้เราไม่อาจมองเห็นพระเป็นเจ้าและทำให้เรามิอาจมองเห็นมนุษยชาติด้วย โลกได้สร้างกำแพง เขตแดนและการแบ่งแยก ปราศจากพระวาจาของพระเจ้ากรอบความคิดของมนุษย์ก็ยิ่งเลวร้ายยิ่งขึ้น แทนที่จะมุ่งสู่เอกภาพก็กลับสร้างแต่ความเกลียดชังและการไม่ยอมรับกันและกัน จากการรายงานของหนังสือพิมพ์วอชิงตันโพส มนุษย์ได้สร้างสิ่งกีดขวางเพิ่มขึ้นอย่างสังเกตเห็นได้ในระยะเวลาตั้งแต่ปี คศ.1950 จนถึงปัจจุบัน เหตุแห่งการสร้างกำแพงนั้นก็ล้วนแล้วแต่น่าหัวเราะและมีความย้อนแย้งกัน กระนั้นก็ตามสิ่งเหล่านี้ก็กำลังเกิดขึ้น เหตุผลสำคัญที่เขาให้ก็คือ ป้องกันการแทรกซึมของผู้ก่อการร้าย กีดกันการอพยพ ป้องกันจากการขนย้ายค้ายาเสพติด การป้องกันเขตแดน การควบคุมสงคราม และการปกป้องกลุ่มศาสนา โลกที่เต็มไปด้วยการแบ่งแยกการต่อสู้ดิ้นรนและความตาย บางครั้งก่อให้เกิดการพลัดพรากจากครอบครัวและการฆ่าฟันเพราะความหิวและสงคราม โลกที่ฟอนเฟะ แสวงหาแต่ประโยชน์ส่วนตน อำนาจและเงินตราถูกจัดไว้ในอันดับแรก ส่วนความซื่อสัตย์สันติภาพและความรัก ตกอยู่ในอันดับสุดท้าย

จากการศึกษาที่ได้มีการเผยแพร่ในปีคศ. 2016 โดยผู้เชี่ยวชาญจากมหาวิทยาลัย Quebec เมื่อกำแพงเบอร์ลินถูกทำลาย เวลานั้นยังมีกำแพงอื่นๆ อีก 16 แห่งทั่วโลก วันนี้กำแพงเหล่านี้ทวีจำนวนขึ้นเป็น 63 แห่ง สร้างเสร็จแล้วบ้าง ยังอยู่ในขั้นวางแผนบ้าง โลกยุคโลกาภิวัฒน์ซึ่งควรจะนำไปสู่การขจัดกำแพงที่ยังเหลืออยู่ทีละเล็กทีละน้อยกลับกลายเป็นเหตุของความวิตกกังวลในด้านความปลอดภัย หนึ่งในสามของประเทศต่างๆในโลกได้สร้างกำแพงชนิดต่างๆ ขึ้นมาตามชายแดนประเทศของตน

ประวัติศาสตร์สั้นๆ ของมนุษยชาติที่ถูกห่อหุ้มด้วยบาป ไม่สนใจ *Historia Salutis (*ประวัติศาสตร์แห่งความรอดพ้น*)* อีกทั้งไม่สนใจความผิดพลาดของอาดัม ไม่สนใจการที่พระเจ้าเสด็จมารับธรรมชาติมนุษย์ เหมือนกับว่าปัสกายังไม่เกิดขึ้นเลย พระวรสารเป็นเพียงแสงสว่างเดียวที่ให้ความสว่างแก่โลก และปัสกาเป็นข่าวใหญ่ข่าวเดียวที่ให้ความหมายแก่ทุกสิ่งทุกอย่าง

**“UT UNUM SINT” (**เพื่อให้พวกเขาเป็นหนึ่งเดียวกันเหมือนกับเรา**) เป็นเป้าหมายของคริสตชนทุกคน**

สมเด็จพระสันตะปาปาปีโอที่ 12 ตรัสว่า *“*นี่เป็นยุคของพระกายทิพย์*”* โลกยังจมอยู่ในความมืดและประสบแต่การแบ่งแยก แต่คำตอบอยู่ที่นั่น พระวาจาของพระเจ้าให้ความสว่างแก่โลก และพระเยซูเจ้าทรงประทับอยู่บนโลก สิ่งที่ขาดไปคือการประกาศและคำตอบ *“*ข้าพเจ้าอยู่ที่นี่*”* แก่การเปิดเผยนี้ บัดนี้ การเปิดเผยได้ถูกมอบให้เราแล้ว การรับเอาธรรมชาติมนุษย์ของพระเยซูเจ้า ส่องแสงสว่างเจิดจ้าเหนือมนุษยชาติ พร้อมกับข่าวสารที่ชัดเจนว่าเพราะเหตุใดพระองค์จึงมาบังเกิดเป็นมนุษย์ นั่นคือ***“***เพื่อจะรวบรวมบรรดาบุตรของพระเจ้าที่กระจัดกระจายอยู่ให้กลับเป็นหนึ่งเดียวกัน***”*** (ยน 11:52) พระองค์สรุปไว้ด้วยประโยคสั้นๆ ว่า ***Ut unum sint (***เพื่อให้เขาเป็นหนึ่งเดียวกันเหมือนกับเรา***)*** (ยน 17:21)

**Meditatio (**พระวาจาตรัสกับฉันวันนี้**)**

จิตตารมณ์ในข่าวสารจากมอลต้า ก็คือ ***“***ท่านทั้งหลายเป็นพระกายของพระคริสตเจ้าแต่ละคนต่างก็เป็นอวัยวะของพระกายนั้น***”***(1คร 12:27) สภาพทางภูมิศาสตร์และที่ตั้ง ขยายออกไปยังหมู่คณะของมนุษยชาติทุกหมู่คณะ และสู่สัมพันธภาพส่วนบุคคลในครอบครัว สภาพความเป็นจริงทางสังคมมีความแตกต่าง เช่นในอิตาลี จำนวนคู่สามีภรรยาที่แยกกันอยู่ทวีจำนวนเพิ่มขึ้นเรื่อยๆ ดังตัวเลขล่าสุดที่ได้รับการยืนยันจาก Istat ในปี 1995 ในจำนวนคู่แต่งงานทุกๆ หนึ่งพันคู่มีการแยกกันอยู่ 158 คู่ และหย่าร้าง 80 คู่ ในปี 2011 มี 311คู่ที่แยกกันอยู่ และหย่าร้าง 182 คู่ 72 เปอร์เซนต์ของการแยกกันอยู่ และ 62.7เปอร์เซนต์ของคู่หย่าร้องส่งผลกระทบต่อเด็กๆ

*“*ในสมัยของเรานี้มีประชาชนหลายคนประสบกับหายนะความทุกข์ยากแบบเดียวกับที่เปาโลและเพื่อนของท่านประสบในทะเลแม้แต่สถานที่ที่มีกล่าวในตัวบท(อ้าง กจ 27:1; 28:1) ก็เป็นสถานที่เดียวกันที่เรื่องราวของการอพยพในวันนี้เกิดขึ้นจากส่วนต่างๆของโลกชายหญิงจำนวนมากเดินทางฝ่าอันตรายเช่นเดียวกันทั้งทางบกและทางทะเลเพื่อหนีจากภัยธรรมชาติสงครามและความยากจนชีวิตของพวกเขาล้วนขึ้นอยู่กับความเมตตาในพลังอันยิ่งใหญ่จากศัตรูและความเฉยเมยสถานการณ์ความเลวร้ายไม่เพียงแต่มาจากธรรมชาติเท่านั้นแต่มาจากทั้งทางการเมืองเศรษฐกิจและของมนุษย์ด้วยกันด้วยความไม่สนใจใยดีในลักษณะที่แตกต่างกันเช่นความไม่สนใยดีของผู้ที่ขายพื้นที่พักอาศัยชั่วคราวในเรือด้วยราคาแพงให้กับคนที่สิ้นหวังหมดหนทางความไม่สนใจใยดีของผู้ที่ตัดสินใจไม่ส่งเรือออกไปกู้ภัยความไม่สนใจใยดีของผู้ที่ไม่ยอมให้เรือที่เต็มไปด้วยผู้ลี้ภัยเข้าฝั่งนี่เป็นเพียงตัวอย่างบางประการเท่านั้นแหละนี่ก็คือคำถามที่ท้าทายมโนธรรมของเราแต่ละคนอย่างรุนแรงในฐานะคริสตชนผู้เผชิญกับวิกฤตการอพยพด้วยกันถามว่าเรามีความรู้สึกกับความเย็นชาเหล่านี้อย่างไรหรือเราได้แสดงความเป็นมนุษยชาติที่น่าชื่นชมออกมาเราเป็นเครื่องมือสำหรับความรักของพระเจ้าสำหรับทุกคนหรือไม่ (Aid for 2020, entitled “They treated us with extraordinary humanity”)

ในปี คศ 1990 นักบุญสมเด็จพระสันตะปาปายอห์นปอลที่สอง ตรัสว่า “การสร้างสันติภาพระหว่างบุคคลหรือภายในกลุ่มทางสังคมเรียกร้องความเพียรอย่างมาก ด้วยความเคารพต่อความเชื่อของผู้อื่นและความพยายามอย่างจริงใจในการเสวนาอย่างสร้างสรรค์ ที่มุ่งการวินิจฉัยความจริงและทำงานร่วมกันเพื่อความดีของแต่ละบุคคลและสังคมโดยรวม การมีส่วนร่วมที่ยิ่งใหญ่ที่สุดที่ท่านสามารถกระทำได้เพื่อรักษาบาดแผลของการแบ่งแยกไม่ว่าอยู่ที่ใดมาจากความตั้งใจแน่วแน่ของท่านที่จะกระทำด้วยมโนธรรมที่บรรลุวุฒิภาวะแบบคริสตชนท่านต้องตัดสินทุกสิ่งภายใต้แสงสว่างของความเชื่อในพระคริสตเจ้าของท่านที่บ้านที่โรงเรียนและที่ทำงานท่านจงเป็นนายช่างผู้สร้างความสมัครสมานสามัคคีที่หยั่งรากลึกอยู่ในความเป็นคริสตชนผู้มีใจกว้างขึ้นมาใหม่นั่นคือมรดกสำคัญที่สุดของบรรพบุรุษของมอลต้าในอดีต**”** และสมเด็จพระสันตะปาปาเบเนดิกต์ที่ 16 ได้ตรัสไว้เมื่อปี คศ 2010 ในโอกาสฉลองการรำลึกถึง1950ปีนับตั้งแต่เรือของนักบุญเปาโลอัปปาง “นี่เป็นโอกาสสำหรับข้าพเจ้าที่จะเน้นถึงรูปแบบอันยิ่งใหญ่ของอัครสาวกของคนต่างศาสนาอีกครั้งหนึ่ง ข้าพเจ้าคิดว่าเราสามารถสรุปเนื้อหาสำคัญของการเดินทางของนักบุญเปาโลด้วยคำพูดที่ท่านเองได้สรุปไว้ตอนท้ายของจดหมายถึงชาวกาลาเทียว่า “ความเชื่อทำงานในความรัก” สิ่งเหล่านี้เป็นสิ่งสำคัญที่สุดแม้ในปัจจุบัน อันได้แก่ ความเชื่อ สัมพันธภาพกับพระเป็นเจ้า ซึ่งเปลี่ยนเป็นความรัก แต่ข้าพเจ้าคิดด้วยว่าเหตุผลของการล่มของเรือ บอกบางสิ่งบางอย่างแก่เรา จากการที่เรืออับปาง โชคของการมีความเชื่อได้เกิดขึ้นสำหรับชาวมอลต้า ดังนั้นสำหรับเราจึงสามารถคิดได้ว่าการอัปปางของชีวิตสามารถเป็นแผนการของพระเจ้าที่มีต่อเรา และยังสามารถมีประโยชน์สำหรับการเริ่มต้นใหม่ในชีวิตของเรา”... ความหวังความไว้วางใจในพระญาณจัดสรรการทิ้งตัวลงอย่างตาบอดในอ้อมกอดของพระเจ้า “ผู้ไม่เคยรบกวนความยินดีของบรรดาบุตรของพระองค์ เว้นแต่ว่าเพื่อเตรียมสิ่งที่แน่นอนและยิ่งใหญ่กว่าสำหรับเขา” ดังที่ Manzoni กล่าวไว้ เป็นเหตุผลที่เกิดขึ้นซ้ำบ่อยๆ คำอื่นๆ คือ การคืนดี การเห็นแจ้ง กำลัง การกลับใจ ความใจกว้าง พื้นที่ถูกมอบให้กับหัวข้อเรื่อง การให้การต้อนรับซึ่งต้องเปิดสู่ทุกคน *“*ไม่เพียงแต่ในระหว่างบรรดาคริสตชนที่มีความเชื่อต่างกันเท่านั้นแต่ต้องให้การต้อนรับด้วยความรักต่อบุคคลที่ไม่ได้พูดภาษาเดียวกันกับเรามีวัฒนธรรมเดียวกันกับเรามีความเชื่อเดียวกันกับเรา*”* ความรักที่ปราศจากเงื่อนไขที่ให้กับพี่น้องชายหญิงคือเครื่องแบบของการเป็นคริสตชนที่แท้จริง *“*มีการแบ่งแยกในองค์พระคริสตเจ้ากระนั้นหรือ*”* (1คร1:13) ด้วยการกล่าวเช่นนี้ นักบุญเปาโลยืนยันว่า การแบ่งแยกทุกอย่างในพระศาสนจักรเป็นการทำผิดต่อพระคริสตเจ้า ในเวลาเดียวกัน ในพระองค์เท่านั้นซึ่งเป็นศีรษะเดียวและเป็นพระเจ้าองค์เดียวที่เราสามารถพบตัวเราเองรวมเป็นหนึ่งเดียวกันโดยพลังของพระหรรษทานของพระองค์ที่ไม่มีวันเหือดแห้ง การเรียกของพระวรสารยังคงเหมาะสมกับสถานการณ์อยู่เสมอ *“*จงกลับใจเถิดเพราะอาณาจักรสวรรค์อยู่ใกล้แล้ว*”* (มธ 4:17) ความตั้งใจอย่างจริงจังที่จะกลับใจสู่พระคริสตเจ้าคือหนทางที่พระศาสนจักรนำไปสู่เอกภาพที่มองเห็นได้อย่างเต็มที่ (พระสันตะปาปาฟรันซิส)

**Oratio (**พระวาจาทำให้ฉันภาวนา**)**

ขอโทษ *(1* คร *1:10-13) “*ข้าพเจ้ารู้จากคนในครอบครัวของคะโลเอว่าท่านทั้งหลายทะเลาะวิวาทกันข้าพเจ้าหมายความว่าดังนี้ท่านต่างก็พูดว่าฉันเป็นพวกของเปาโลฉันเป็นพวกของอพอลโลฉันเป็นพวกของเคฟัส*...* มีการแบ่งแยกในองค์พระคริสตเจ้ากระนั้นหรือ

ขอบคุณ *(2* คร *13:11)* “พี่น้องทั้งหลายจงชื่นชมเถิด จงปรับปรุงตนให้ดีพร้อม จงให้กำลังใจกัน จงเป็นน้ำหนึ่งใจเดียวกัน จงดำเนินชีวิตอย่างสันติ แล้วพระเจ้าแห่งความรักและสันติจะสถิตอยู่กับท่าน”

ขอพรพระจิตเจ้า *(*อฟ *4:1-6)* *“*ข้าพเจ้า*...*วอนขอท่านทั้งหลายให้ดำเนินชีวิตสมกับการที่ท่านได้รับเรียกจงพยายามรักษาเอกภาพแห่งพระจิตเจ้าด้วยสายสัมพันธ์แห่งสันติกล่าวคือมีองค์พระผู้เป็นเจ้าองค์เดียวความเชื่อหนึ่งเดียวศีลล้างบาปหนึ่งเดียวพระเจ้าหนึ่งเดียวผู้ทรงเป็นพระบิดาของทุกคนพระองค์ทรงอยู่เหนือทุกคนทรงกระทำการผ่านทุกคนและสถิตอยู่ในทุกคน*”*

**Contemplatio (**การอยู่นิ่งๆกับพระวาจา**)**

***“***เพราะท่านทุกคนที่ได้รับศีลล้างบาปในพระคริสตเจ้าก็สวมพระคริสตเจ้าไว้ไม่มีชาวยิวหรือชาวกรีกไม่มีทาสหรือไทไม่มีชายหรือหญิงอีกต่อไปเพราะท่านทุกคนเป็นหนึ่งเดียวกันในพระคริสตเยซู***”*** (กท 3:27-28)

***“***ข้าแต่พระเจ้าในวันของพระองค์ข้าพเจ้าจะมาหาพระองค์***...***และด้วยความฝันอันบ้าคลั่งของข้าพเจ้านั่นคือนำโลกมาไว้ในอ้อมกอดของพระองค์***”*** (Jacques Leclercq, Belgian Theologian, 365 thoughts on the Paternity of God)

**Communicatio (**นำพระวาจาไปปฏิบัติ**)**

“และบัดนี้ มอลต้าเชิญชวนโลกทั้งมวลมา ‘ต้อนรับ***’*** ทุกคนด้วยความรักของพระคริสตเจ้าด้วยมนุษยชาติที่ไม่ธรรมดา ***Ut Unum Sint*** การเรียกสู่เอกภาพของคริสตชนทั้งมวลซึ่งสังคายนาวาติกันที่สองได้กล่าวย้ำด้วยพันธะอย่างกระตือรือร้นดังก้องกังวานอยู่ในหัวใจของผู้มีความเชื่อ***”*** (สมณลิขิต UT UNUM SINT! โดยนักบุญพระสันตะปาปายอห์นปอลที่สอง)

๑๑๑๑๑๑๑๑๑